CELEX: C2007/283/16
Language: mt
Date: 2007-11-24 00:00:00
Title: Kawża C-388/07: Talba għal deċiżjoni preliminari mressqa mill-High Court of Justice (England & Wales), Queen's Bench Division (Administrative Court) (United Kingdom) fid- 9 ta' Awwissu 2007 — The Queen fuq domanda mill-Incorporated Trustees of the National Council for Ageing (Age Concern England), vs Secretary of State for Business, Enterprise and Regulatory Reform

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/9
            
         Talba għal deċiżjoni preliminari mressqa mill-High Court of Justice (England & Wales), Queen's Bench Division (Administrative Court) (United Kingdom) fid-9 ta' Awwissu 2007 — The Queen fuq domanda mill-Incorporated Trustees of the National Council for Ageing (Age Concern England), vs Secretary of State for Business, Enterprise and Regulatory Reform
   (Kawża C-388/07)
   (2007/C 283/16)
   Lingwa tal-kawża: l-Ingliż
   Qorti tar-rinviju
   High Court of Justice (England & Wales), Queen's Bench Division (Administrative Court).
   Partijiet fil-kawża prinċipali
   
      Rikorrenti: The Incorporated Trustees of the National Council for Ageing (Age Concern England).
   
      Konvenut: Secretary of State for Business, Enterprise and Regulatory Reform.
   Domandi preliminari
   Fir-rigward tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (1) (iktar 'il quddiem “id-Direttiva”)
   1.   L-età nazzjonali ta' rtirar u l-portata tad-Direttiva
   
               i)
            
            
               Il-portata tad-Direttiva testendi għal regoli nazzjonali li jippermettu lil min iħaddem ikeċċi l-impjegati li għandhom 65 sena jew iktar għal irtirar?
            
         
               ii)
            
            
               Il-portata tad-Direttiva testendi għal regoli nazzjonali li jippermettu lil min iħaddem ikeċċi l-impjegati li għandhom 65 sena jew iktar għal irtirar meta dawn ir-regoli jkunu ġew introdotti wara l-adozzjoni tad-Direttiva?
            
         
               iii)
            
            
               Fid-dawl tar-risposti mogħtija għal (i) u (ii) hawn fuq
               
                           (1)
                        
                        
                           is-sezzjoni 109 u/jew 156 ta' l-Att ta' l-1996, u/jew
                        
                     
                           (2)
                        
                        
                           ir-Regolamenti 30 u 7, fid-dawl ta' l-Annessi 8 u 6 tar-Regolamenti, huma dispożizzjonijiet nazzjonali li jistabbilixxu etajiet ta' rtirar fis-sens tal-premessa 14?
                        
                     
         2.   Id-definizzjoni ta' diskriminazzjoni diretta bbażata fuq l-età: eċċezzjoni ta' trattament mhux ugwali ġġustifikat
   
               iv)
            
            
               L-Artikolu 6(1) tad-Direttiva jippermetti lill-Istati Membri li jintroduċu leġiżlazzjoni li tipprovdi li trattament differenti bbażat fuq l-età ma jikkostitwixxix diskriminazzjoni jekk jitqies li dan huwa mezz proporzjonat sabiex jinkiseb għan leġittimu, jew l-Artikolu 6(1) jeżiġi li l-Istati Membri jiddefinixxu t-tipi ta' trattamenti differenti li jistgħu jkunu ġġustifikati b'dan il-mod, permezz ta' lista jew miżura oħra li hija simili fil-forma u fil-kontenut għall-Artikolu 6(1)?
            
         3.   L-eżami għall-ġustifikazzjoni ta' diskriminazzjoni diretta u indiretta
   
               v)
            
            
               Jekk teżisti, liema hija, d-differenza prattika sinjifikanti bejn l-eżami għal ġustifikazzjoni msemmija fl-Artikolu 2(2) tad-Direttiva meta mqabbla mad-diskriminazzjoni indiretta u l-eżami għal ġustifikazzjoni relatata ma' diskriminazzjoni diretta bbażata fuq l-età msemmi fl-Artikolu 6(1) tad-Direttiva?
            
         
      (1)  ĠU L 303, p. 16.